Spis č:  A/2012/23871

Príloha č. 2  k Výzve
Podmienky účasti

Zákazka na poskytnutie služby s názvom:
„Miestny územný systém ekologickej stability mesta Košice“.

1.	Podmienky účasti sú nasledovné:
a)	Uchádzač musí preukázať, že má zabezpečenú aspoň jednu osobu, ktorá je 
spôsobilá na vyhotovovanie dokumentácie ochrany prírody a krajiny podľa zákona.
b)	Uchádzač musí preukázať, že má zavedený systém manažérstva kvality, predmetom ktorého je poskytovanie služieb v oblastiach starostlivosti o životné prostredie, prístupu k informáciám o životnom prostredí, environmentálnej výchovy a vzdelávania.
c)	Uchádzač musí preukázať, že v požadovanom období  vypracoval  aspoň jednu obdobnú službu k spokojnosti objednávateľa. Za obdobnú službu budú považované dokumenty  územného systému ekologickej stability pre  mestá  (obce)  s rozlohou katastrálneho územia nad 50 km². 

Na preukázanie splnenia podmienok účasti je potrebné predložiť tieto doklady:
a)	 Oprávnenie odborne spôsobilej osoby  – potvrdenie o zápise do zoznamu  odborne spôsobilých osôb podľa § 55 zákona č. 543/2002 Z.z. o ochrane prírody a krajiny v znení neskorších predpisov.
b)	Certifikát systému manažérstva  kvality  podľa STN EN  ISO 9001. 
c)	Zoznam poskytnutých obdobných služieb za predchádzajúce tri roky (2009, 2010, 2011) s uvedením názvu alebo opisu služby, cien (s DPH), termín dodania a odberateľov. U odberateľov je potrebné uviesť názov, sídlo, meno a priezvisko kontaktnej osoby, tel. číslo alebo mailovú adresu v takom rozsahu, aby si verejný obstarávateľ mohol overiť uvádzané údaje.

2.	Prípadné otázky je potrebné doručiť verejnému obstarávateľovi e-mailom
     najneskôr  24 hodín pred termínom na predloženie ponúk.  
    
3.	Spôsob predkladania dokladov je uvedený vo výzve. Uchádzač predkladá doklady v neoverených kópiách. Úspešný uchádzač môže byť verejným obstarávateľom vyzvaný pred podpisom zmluvy na doloženie originálov alebo overených kópií predložených dokladov. Ponuka bude hodnotená iba u tých uchádzačov, ktorí splnia podmienky účasti.

Podmienky účasti vo verejnom obstarávaní po odbornej stránke týkajúcej sa predmetu zákazky zostavil:
RNDr. Zuzana Tešliarová, Ing. Mária Kottferová 
Oddelenie životného prostredia a špeciálneho stavebného úradu
referát životného prostredia a energetiky

V Košiciach dňa: 3.12.2012